قزاقستان جمهوررئیسی قاسم جومرت توکایف, قزاقستان ده 9 جون کونیده جمهوررئیسلیک سیلاوی بولیب اوته دیگن لیگی نی معلوم قیلدی.
تلویزیون آرقه لی بیرگن بیاناتیده, قزاقستان نینگ بیرینچی جمهوررئیس نورسلطان نظربایف نینگ معقول سیاست لری نتیجه سیده یوتوقلی و حرمت گه سزاوار بیر اولکه دن عبارت بولگن لیگی نی بیلدیرگن توکایف, "قزاقستان خلق ارا مقیاسده مهم بیر اورین گه ایگه.  قزاقستان ده اقتدار اساسی قانون گه موافق تینچ بیر شکلده اوزگرتیریلدی.  خوددی شوو اقدام نینگ اوزی خلق ارا مقیاسده قزاقستان نینگ گه قره تیلگن حرمت میزانی نی آرتیردی" دییه قید ایتدی.
توکایف وقتی دن آلدین سیلاو نینگ البته که کیره کلی ایکن لیگی نی معلوم قیلدی.
قزاقستان نینگ دموکراتیک بیر اولکه ایکن لیگی و جمهوررئیسی نینگ خلق نینگ اراده سی بیلن سیله نه دیگن لیگی نی معلوم قیلگن توکایف, "جمهوررئیس صفتیده سیلاو نینگ شفاف و عادلانه بیر شکلده بولیب اوته دیگن لیگی گه ایشانچیم کامل" دییه قید ایتدی.
جمهوررئیس توکایف, اوشبو صحبتی آرتیدن ایسه سیلاو نینگ 9 جون کونیده بولیب اوتیشی بیلن علاقه لی تقنینی فرمان نی امضاله دی.
قزاقستان نی 28 ییل باشقرگن سابق جمهوررئیس نورسلطان نظربایف, 19 مارچ کونیده اساسی قانون گه موافق جمهوررئیسلیک صلاحیت لری نی توکایف گه تاپشیررایکن, توکایف ایسه 20 مارچ کونیده آنت ایچیب قزاقستان جمهوررئیسی صفتیده ایش گه باشله گن ایدی.
جمهوررئیس توکایف نینگ وظیفه سی مدتی 2020 – ییلده اداققه ییتیشیشی کیره ک ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
